GiliGold/VAD_KnessetCorpus huggingface dataset:
30095: לכל אוכלוסייה יש את נקודות הלימוד ואת התוכניות המורכבות שמתאימות לאותה אוכלוסייה, וגם לזה אנחנו מתכוונים לתת מתן – בהמשך לתוכניות שאנחנו נותנים.
30095: הנושא האחרון הוא השלמת מידע באופן אמפירי על-ידי המחקר, על-ידי מכון ברוקדייל.
30095: אנחנו מקווים מאוד שעד יוני הקרוב נסיים את הדברים, שעל-פיהם נוכל להכין תוכנית עבודה מתכללת לכל הנושאים, וזה יהיה מייד כאשר המחקר של מכון ברוקדייל יסתיים.
30095: (שקף: מה חדש בנושא במשרד לקליטת העלייה?) אני רוצה להתייחס לדברים שנעשים תוך כדי, ועד שהתוכנית השלמה והתכלול יהיו מוכנים – לדברים שנעשים כרגע במשרד.
30095: לאחר מכן נעביר גם למשרדים השונים: למשרד הרווחה, למשרד החינוך ולמשרד לביטחון הפנים, להציג את המצגות שלהם.
30095: מבחינת חידושים שלנו במשרד לקליטת עלייה – חלק מהם מדברים על 2007, חלק מהם יתחילו ב- 2008 – אנחנו הכנסנו באמצע 2007 לתוך המוקדים האתיופיים כ-20 רכזי נוער שפרוסים ב-20 מוקדים אתיופיים, כדי שיתנו מענה לכל בעיות הנוער במוקדים עצמם שפרוסים ברחבי הארץ.
30095: נושא נוסף שבו יצאנו למכרז באמצע שנת 2007 – לצערי, מכרזים במדינת ישראל, עקב בעיות ביורוקרטיות בנציבות, לוקחים זמן, וכאשר אתה מחפש אדם לתפקיד, זה אורך זמן.
30095: אני מקווה מאוד שבינואר נשים אצלנו במשרד מנהל אגף חינוך, לראשונה.
30095: שיהיה במשרד הקליטה איש מקצוע, איש חינוך – הוא ילווה את כל הפעילויות שמשרד החינוך, דרך המורים, נותן לנוער העולה, יידע להציב בפנינו את הבעיות ויהיה איש הקשר שמתאם עבורנו את כל הפעילויות מול משרד החינוך, ויטפל בכל נושא הנוער בלבד.
30095: היו"ר מיכאל נודלמן: 20 רכזי נוער ותיקים או מקרב הקהילה של יוצאי אתיופיה?
30095: מנכ"ל המשרד לקליטת העלייה ארז חלפון: כולם בני הקהילה האתיופית, במוקדים האתיופיים.
30095: התוכניות לנוער עולה בשנת 2008 – אנחנו מתקצבים את הרשויות המקומיות בסכומים שמייד אתן לאריה להציג.
30095: מדובר פה על כמעט 15 מיליון שקל – כשאנחנו מתכוונים להתמקד ולוודא שהיעד המרכזי וועדות ההיגוי שיעבדו וידאגו לפרוס את התוכניות, יתמקדו בשנת 2008 בנוער עולה.
30095: כמובן שלא נזניח את המבוגרים, אבל מבחינת סדרי עדיפויות נדאג שסדר העדיפות ילך לנוער עולה.
30095: אנחנו תקצבנו - מתוך תקציב המשרד הוספנו מיליון שקל לאגף הרווחה במשרד – על מנת שנוכל לפתח תוכניות - דיברתי קודם עם הרשות למלחמה בסמים – ותוכניות נוספות בסך מיליון שקל מתוך תקציב המשרד, שיעבור לאגף הרווחה ויתמקד בנוער עולה ובנוער בסיכון בכלל, כאשר שם לצערי הרב, עקב ירידה בתקציב, הגענו לתקציב מאוד מועט שלא מצליח אפילו לתת לנו לעמוד בתוכניות הקיימות.